Komisijos sprendimas
1997 m. balandžio 22 d.
pateikiantis trečiųjų šalių, iš kurių valstybės narės leidžia importuoti žmonėms vartoti skirtus žuvininkystės produktus, sąrašą
(tekstas svarbus EEE)
(97/296/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. birželio 22 d. Tarybos sprendimą 95/408/EB nustatantį trečiųjų šalių įmonių, iš kurių valstybės narės gali importuoti tam tikrus gyvūninės kilmės produktus, žuvininkystės produktus ar gyvus dvigeldžius moliuskus, laikinųjų sąrašų tarpiniam laikotarpiui sudarymo sąlygas [1] su pakeitimais, padarytais Sprendimu 97/34/EB [2], ypač į jo 2 straipsnio 2 dalį,
kadangi Komisija yra nustačiusi tam tikroms konkrečioms trečiosioms šalims taikomas specialias žuvininkystės produktų importo sąlygas;
kadangi žuvininkystės produktų importui iš trečiųjų šalių, kurioms dar netaikomas to tipo sprendimas, Komisijos sprendimas 95/328/EB [3] nustato standartizuotą sveikatos pažymėjimą;
kadangi Komisijos sprendimas 97/20/EB [4] pateikia trečiųjų šalių, iš kurių yra leidžiama importuoti bet kuriuo būdu žmonėms vartoti skirtus dvigeldžius moliuskus, dygiaodžius, gaubtagyvius ir jūrų pilvakojus moliuskus, sąrašą;
kadangi dabar reikia pateikti trečiųjų šalių, kurios laikosi Sprendimo 95/408/EB 2 straipsnio 2 dalyje nurodytų lygiavertiškumo sąlygų ir kurios dėl to gali garantuoti, kad žuvininkystės produktai, eksportuojami į Bendriją, atitinka Tarybos sprendimu 91/493/EEB, nustatančiu sveikatos reikalavimus, reglamentuojančius žuvininkystės produktų gamybą ir jų tiekimą į rinką [5];
kadangi į tą sąrašą turi būti įtrauktos trečiosios šalys, jau nurodytos konkrečiame sprendime, ir 2 straipsnio 2 dalyje nustatytas sąlygas atitinkančios trečiosios šalys, kurių sankcionuotų įmonių laikinasis sąrašas gali būti pateiktas Sprendime 95/408/EB nustatyta tvarka;
kadangi, siekiant išvengti tradicinių prekybos modelių tradicinės prekybos struktūros sužlugdymo, Direktyvos 91/493/EEB 11 straipsnio 7 dalis ribotą laikotarpį gali būti ir toliau taikoma žuvininkystės produktams, importuotiems iš trečiųjų šalių, dar neįtrauktų į tą sąrašą;
kadangi tas trečiųjų šalių sąrašas yra nustatomas nepažeidžiant Bendrijos arba nacionalinių taisyklių dėl gyvūnų sveikatos arba aplinkos apsaugos;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Šio sprendimo priede yra pateikiamas trečiųjų šalių, atitinkančių Sprendimo 95/408/EB nustatančio trečiųjų šalių įmonių, iš kurių valstybės narės gali importuoti tam tikrus gyvūninės kilmės produktus, žuvininkystės produktus ar gyvus dvigeldžius moliuskus, laikinųjų sąrašų tarpiniam laikotarpiui sudarymo sąlygas, 2 straipsnio 2 dalyje nustatytas sąlygas, sąrašas.
2 straipsnis
1. Nepažeisdamos gyvūnų sveikatos arba aplinkos apsaugos nuostatų, valstybės narės užtikrina, kad bet kuriuo būdu žmonėms vartoti skirti žuvininkystės produktai būtų importuojami tik iš trečiųjų šalių, nurodytų pridedamame sąraše.
2. Šio straipsnio 1 dalis netaikoma žuvininkystės produktams, importuojamiems iš Direktyvos 91/493/EEB 11 straipsnio 6 dalyje nustatyta tvarka patvirtintos įmonės.
3 straipsnis
1. Nepaisydamos 2 straipsnio, valstybės narės iki 1998 m. liepos 1 d. gali ir toliau importuoti žuvininkystės produktus iš trečiųjų šalių, neįtrauktų į sąrašą, pridedamą prie šio sprendimo, pagal Direktyvos 91/493/EEB 11 straipsnio 7 dalį.
2. Valstybės narės pasirūpina, kad žuvininkystės produktai, importuojami šio straipsnio 1 dalyje nustatytomis sąlygomis, būtų parduodami tik importuojančios valstybės narės arba valstybių narių vidaus nacionalinėje rinkoje pagal tą pačią išlygą ir kad etiketėse būtų aiškiai nurodoma kilmės šalis.
4 straipsnis
Šis sprendimas taikomas nuo 1997 m. liepos 1 d.
5 straipsnis
Šis sprendimas yra skirtas valstybėms narėms.
Priimta Briuselyje, 1997 m. balandžio 22 d.